સામગ્રી: તેમણે કહ્યું હતું કે, "જ્યોર્જ, શું તમે મારી સામે રિંગમાં ઉતરવાની હિંમત ધરાવો છો?"

જ્યોર્જે તરત જવાબ આપ્યો હતો, "ગમે ત્યાં, ગમે ત્યાં, બસ સારા પૈસા મળવા જોઈએ."

અલીએ કહ્યું, "તે લોકો એક કરોડ ડોલર આપવાની વાત કરી રહ્યા છે. ડૉન કિંગ કોન્ટ્રેક્ટ લઈને તમારી પાસે આવી રહ્યા છે."

તમને આ પણ વાંચવું ગમશે

"મેં કોન્ટ્રાક્ટને જોઈ લીધો છે. તમે પણ તેના પર હસ્તાક્ષર કરી દો. જો તમને મારાથી ડર ન લાગતો હોય તો."

જ્યોર્જ ફોરમેને કહ્યું, "હું તમારાથી ડરીશ? ધ્યાન રાખશો, ક્યાંક મારા હાથે તમારી હત્યા ન થઈ જાય."

સવારે 3 કલાક 45 મિનિટ

29 ઑક્ટોબર 1974ના રોજ મોહમ્મદ અલી અને ફોરમેન વચ્ચે મુકાબલો થયો હતો

29 ઑક્ટોબર, 1974. ક્ષણ હતી જ્યારે મોહમ્મદ અલીએ જાએર (હવે કોંગોના નામે ઓળખાય છે)ની રાજધાની કિંશાસાના ''ટ્વેન્ટીએથ ઑફ મે' સ્ટેડિયમની રિંગમાં પગ મૂક્યો.

સ્ટેડિયમમાં બેઠેલા 60 હજાર દર્શકોએ એક સ્વરમાં ગર્જના કરી 'અલી! અલી! બોમાયે!' જેનો મતલબ હતો, 'અલી તેને મારી નાંખો!'

સમય હતો સવારે 3 કલાક 45 મિનિટનો. જી હાં, તમે સાચું વાંચ્યું, 3 કલાક 45 મિનિટ. આખરે શું કારણ હતું આટલી વહેલી સવારે દંગલ કરાવવા પાછળ?

મોહમ્મદ અલીની કારકિર્દીને નજીકથી જોવા વાળા નૌરિસ પ્રીતમ કહે છે, "આ મુકાબલો અમેરિકામાં ભલે ન થયો હોય, પરંતુ તેને જોવા વાળા મોટા ભાગના લોકો અમેરિકાના જ હતા."

તેઓ ઉમેરે છે, "અમેરિકામાં જ્યારે ટેલિવિઝનનો પ્રાઇમ ટાઇમ હતો, તે સમયે જાએરમાં સવારે ચાર વાગી રહ્યા હતા. એટલા માટે આ મેચનું આયોજન વહેલી સવારે થયું હતું."

"એ વાત અલગ છે કે જાએરના નિવાસીઓ પર તેની કોઈ અસર જોવા મળી ન હતી. જ્યારે રિંગની ઘંટડી વાગી ત્યારે સ્ટેડિયમ 60 હજાર દર્શકોથી ખચાખચ ભરેલું હતું."

ફોરમેન સાથે શાબ્દિક લડાઈ

મુકાબલા પહેલા પત્રકાર પરિષદ યોજી અલીએ ફોરમેનની મજાક ઉડાવી હતી

મુકાબલો શરૂ થતા પહેલાં જ અલીએ જ્યોર્જ ફોરમેનને કહ્યું, "તમે મારા વિશે ત્યારથી સાંભળી રહ્યા છો, જ્યારે તમે એક બાળક હતા." 

હવે હું તમારી સામે સાક્ષાત ઊભો છું. તમારો માલિક! મને સલામ કરો."

તે સમયે લોકો સમજી ન શક્યા કે અલીએ ફોરમેનને શું કહ્યું હતું. લોકોએ એ જોયું કે અલી ફોરમેનને કંઈક કહી રહ્યા છે.

અલીના હોઠ ફોરમેનના કાનથી બાર ઇંચ દૂર હતા. 

મોહમ્મદ અલીએ હેવીવેટ ચેમ્પિયન જ્યોર્જ ફોરમેનને ફોન કરી પડકાર આપ્યો હતો

ફોરમેન સમજી શકતા ન હતા કે અલીને જવાબ શું આપવો.

તેમણે અલીના ગ્લવ્સ સાથે પોતાના ગ્લવ્સ ટકરાવ્યા. એવું...\nઅગાઉની સામગ્રીનો સારાંશ નીચે મુજબ કરી શકાય છે:
આ મુકાબલાનો પાયો ત્યારે નખાયો હતો, જ્યારે મોહમ્મદ અલીએ અચાનક હેવીવેટ બૉક્સિંગ ચેમ્પિયન જ્યોર્જ ફોરમેનને ફોન કરી તેમને પડકાર આપ્યો હતો.